CELEX: 32013R1331
Language: sl
Date: 2013-12-10 00:00:00
Title: Uredba Sveta (EU) št. 1331/2013 z dne 10. decembra 2013 o prilagoditvi stopnje prispevka za pokojninsko zavarovanje uradnikov in drugih uslužbencev Evropske unije od 1. julija 2012

14.12.2013   
            
            
               SL
            
            
               Uradni list Evropske unije
            
            
               L 335/1
            
         UREDBA SVETA (EU) št. 1331/2013
   z dne 10. decembra 2013
   o prilagoditvi stopnje prispevka za pokojninsko zavarovanje uradnikov in drugih uslužbencev Evropske unije od 1. julija 2012
   SVET EVROPSKE UNIJE JE –
   ob upoštevanju Pogodbe o delovanju Evropske unije,
   ob upoštevanju Kadrovskih predpisov za uradnike in Pogojev za zaposlitev drugih uslužbencev Evropskih skupnosti (v nadaljnjem besedilu: Kadrovski predpisi), določenih z Uredbo Sveta (EGS, Euratom, ESPJ) št. 259/68 (1), ter zlasti člena 83a Kadrovskih predpisov in Priloge XII k tem predpisom,
   ob upoštevanju predloga Evropske komisije,
   ob upoštevanju naslednjega:
   
               (1)
            
            
               V skladu s členom 13 Priloge XII h Kadrovskim predpisom je Eurostat predstavil poročilo o aktuarski oceni pokojninskega sistema za leto 2012, ki posodablja parametre iz navedene priloge. Iz te ocene izhaja, da stopnja prispevka, potrebna za ohranitev aktuarskega ravnotežja pokojninskega sistema, znaša 9,9 % osnovne plače.
            
         
               (2)
            
            
               V skladu s členom 2(1) Priloge XII h Kadrovskim predpisom se zaradi prilagoditve prispevek ne sme povečati ali zmanjšati za več kot eno odstotno točko nad oziroma pod stopnjo, veljavno v predhodnem letu (11,6 %).
            
         
               (3)
            
            
               Za ohranitev aktuarskega ravnotežja pokojninskega sistema uradnikov in drugih uslužbencev Unije in ob upoštevanju aktuarskih ocen za leti 2011 in 2012 bi bilo po mnenju Sveta treba stopnjo prispevka prilagoditi na 10,6 % osnovne plače.
            
         
               (4)
            
            
               Vendar se lahko ta prilagoditev še spremeni glede na nedavne in bodoče sodbe v zvezi s prilagoditvijo plač in pokojnin za leti 2011 in 2011 ter v zvezi s prilagoditvijo stopnje prispevka za pokojninsko zavarovanje za leto 2011. Izvršitev teh sodb bi lahko vplivala na izračun stopenj prispevka za leti 2012 in 2013 in bi torej moral Svet ponovno prilagoditi navedene stopnje prispevka z retroaktivnim učinkom. To bi lahko tudi pomenilo, da bi moralo osebje vrniti preplačane zneske –
            
         SPREJEL NASLEDNJO UREDBO:
   Člen 1
   Z učinkom od 1. julija 2012 znaša stopnja prispevka iz člena 83(2) Kadrovskih predpisov 10,6 %.
   Člen 2
   Ta uredba začne veljati dan po objavi v Uradnem listu Evropske unije.
   
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 10. decembra 2013
      
         
            Za Svet
         
         
            Predsednik
         
         R. ŠADŽIUS
      
   
   
      (1)  Uredba Sveta (EGS, Euratom, ESPJ) št. 259/68 z dne 29. februarja 1968 o določitvi Kadrovskih predpisov za uradnike in Pogojev za zaposlitev drugih uslužbencev Evropskih skupnosti (UL L 56, 4.3.1968, str. 1).